Diari Oficial de la Generalitat Valenciana


Sumari del DOGV 4629, del 13-11-2003 (2003/11681)

ORDE de 13 d'octubre de 2003, de la Conselleria de Cultura, Educació i Esport, per la qual s'autoritza el centre docent britànic a Espanya de nova creació denominat «British School of Alicante», d'Alacant.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4629

Data del DOGV
:   13-11-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/11400


Data del document
:   13-10-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alacant
    * centre d'ensenyament
    * ensenyament privat

ORDE de 13 d'octubre de 2003, de la Conselleria de Cultura, Educació i Esport, per la qual s'autoritza el centre docent britànic a Espanya de nova creació denominat «British School of Alicante», d'Alacant. [2003/X11758]
  
L'expedient ha sigut iniciat pel representant de l'entitat «Colegio Británico de Alicante, Sociedad Cooperativa Valenciana de Consumo de Enseñanza», en sol·licitud d'autorització per a l'obertura i funcionament d'un centre docent britànic de nova creació, per a alumnat espanyol i estranger, denominat «British School of Alicante», d'Alacant.
  
Consta en l'expedient el corresponent certificat expedit per la representació diplomàtica britànica acreditada a Espanya, British Council, on es constata el compliment dels requisits del país d'origen per a l'autorització plena per a impartir des del curs de Year Nursery (de 3 anys d'edat) fins al curs de Year 11 (de 16 anys d'edat) amb capacitat per a 375 alumnes.
  
L'expedient ha sigut tramitat per la Direcció Territorial de Cultura, Educació i Esport d'Alacant i consten els informes favorables de la Unitat Tècnica i de la Inspecció Educativa, pel que fa al compliment respectivament del que disposen els articles 5, 6 i 11 i 12, del Reial Decret 806/1993, de 28 de maig (BOE de 23.06.1993) sobre règim de centres estrangers a Espanya.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; el Reial Decret 806/1993, de 28 de maig (BOE de 23.06.1993) sobre règim de centres estrangers a Espanya, i la resta de legislació que resulta d'aplicació.
  
En exercici de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià
  
ORDENE
  
Primer
  
Autoritzar l'obertura i funcionament del centre docent britànic de nova creació denominat «British School of Alicante», a Alacant, en els termes i condicions que a continuació s'especifiquen, amb efectes des de l'inici del curs acadèmic 2003-2004.
  
Centre: British School of Alicante
  
Codi: 19633084
  
Adreça: Glorieta del Regne Unit, 5
  
Localitat: Alacant
  
Província: Alacant
  
Titular: Colegio Británico de Alicante, Sociedad Cooperativa Valenciana de Consumo de Enseñanza. CIF: E13393273
  
Ensenyaments que s'autoritzen i capacitat: Currículum Nacional d'Anglaterra i País de Gal·les:
  
Amb caràcter definitiu des del curs de Year Nursery (de 3 anys d'edat) fins al de Year 11 (de 16 anys d'edat) amb un total de 375 llocs escolars.
  
Alumnat autoritzat: espanyol i estranger.
  
Segon
  
El centre haurà d'impartir en els cursos equivalents als ensenyaments obligatoris del sistema educatiu espanyol el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que disposen l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.
  
Quart
  
Extingir, a instància del titular, l'autorització i en conseqüència donar de baixa en el Registre de Centres Docents de la Comunitat Valenciana el centre docent privat que a continuació s'indica, per haver-ne cessat en les activitats docents al transformar-se en el centre docent estranger de la mateixa titularitat que per esta orde s'autoritza.
  
Centre: BSA
  
Codi: 60472809
  
Adreça: Glorieta del Regne Unit, 5
  
Localitat: Alacant
  
Província: Alacant
  
Titular: Colegio Británico de Alicante, Societat Cooperativa Valenciana de Consum d'Ensenyament. CIF: P87415375
  
Ensenyaments autoritzats: Educació Infantil, segon cicle, amb 6 unitats i Educació Primària, amb 12 unitats.
  
Ensenyaments per als quals s'extingix l'autorització: Educació Infantil, segon cicle, amb 6 unitats i Educació Primària, amb 12 unitats.
  
DISPOSICIÓ ADDICIONAL
  
Única
  
La present orde donarà lloc a les corresponents inscripcions al Registre de Centres Docents de la Comunitat Valenciana.
  
Conformement al que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 13 d'octubre de 2003
  
El conseller de Cultura, Educació i Esport,
  
ESTEBAN GONZÁLEZ PONS